text: Nýggir bilar Brúktir bilar Royndartúr
text: #000001
text: Bílegg tíð Skaðar Drop Off
text: #000002
text: Soleiðis brúkar tú dekk bøtiútgerðina
text: #000004
text: Flest allir nýggir bilar hava ikki eykahjól, men verða veittir við serligari bøtiútgerð. Vit vilja við hesum greiða frá hvussu útgerðin í fleiri førum kann vera ein góð hjálp, um tú ert so óheppin at punktera.
text: #000005
text: Set bilin á slætt og fast undirlag burturfrá ferðsluni. Set ávaringartrýkantin fram. Tendra ávarðingar blunkljósini, um tú metir tað vera neyðugt.
text: #000006
text: Kanna dekkið og met um bøtiamboð kann brúkast. 1: Punteringin má ikki vera størri enn 4 mm í diametur. 2: Rivur mugu ikki vera á dekksíðunum og felgan skal ikki vera skødd. 3: Tak IKKI burtur seym, skrúvu ella annað úr dekkinum.
text: #000007
text: Tak bøtiútgerðina úr viðførisrúminum. Hesir fimm lutir eiga at vera saman við útgerðini. 1: Luftkompressari. 2: Fløska við bøtivesku. 3: Luftslanga. 4: Streymstikk (12Volt) 5: Max 80 km/t feravmarkingarlepi.
text: #000008
text: Tak lokið av fløskuni við bøtivesku og skrúva fløskuna í kompressaran.
text: #000009
text: Skrúva ventilhettuna av ventilinum og set kompressaraslanguna væl á ventilin.
text: #000010
text: Set streymstikkið frá kompressaranum til 12 voltsstikkið í bilinum.
text: #000011
text: Tendra motorin. Tendra kompressaran og pumpa dekkið upp til rætta dekktrýstið (kunning um rætta dekktrýst finnur tú oftast á hurðastópanum í førarasíðu á bilinum). Tað eigur í mesta lagi at taka 10 minuttir at pumpa dekkið upp. Tekur hetta longri tíð, kann punkteringin ikki verða bøtt á hendan hátt.
text: #000012
text: Tú kanst koyra tá dekkið er pumpað upp, men koyr varliga og ikki skjótari enn 80 km/t..
text: #000013
text: Tá tú hevur koyrt áleið 10 kilometrar, kanna tá eftir at lufttrýstið framvegis er ílagið. Um neyðugt, fyll so meira luft í dekkið. Er dekktrýstið framhaldandi støðugt, kanst tú koyra til nærmasta Suzuki-umboð at umvæla dekkið á fullgóðan hátt.
text: #000014
text: Víst verður eisini til leiðbeiningarbókina ella framsíðuna á kompressaranum, har eisini verður greitt frá hvussu bøtiútgerðin skal brúkast. Misnt til at keypa nýggja fløsku við bøtivesku, sum tú leggur í bilin, um tú aftur skuldi verið so óheppin at hava brúk fyri tí aftur.
text: #000015